Akrobatika gimnastikası 2015 Avropa Oyunlarında
Akrobatika Gimnastikası 2015 Avropa Oyunlarında — I Avropa Oyunlarında akrobatika gimnastikası idman növü üzrə yarışlar 17, 19 və 21 iyun tarixləri arasında baş tutdu. Yarışlar 5 407 tamaşaçı tutumu olan Milli Gimnastika Arenası keçirildi. İdmançılar 6 dəst medal uğrunda mübarizə apardı. Qadınların çöxnövçülük, balans və temp hərəkətləri üzrə yarışlarında qızıl medalı Belçika gimnastları qazandı. Gümüş medala Rusiya nümayəndələri, bürünc medala isə Belarus gimnastları layiq görüldü. Qarışıq yarışlarda isə Rusiyalı Marina Çernova və Georgi Pataraya I Avropa Oyunlarının çempionu oldu. Belçika gimnastları Yana Vastavel və Solano Kassamayor gümüş medal, Böyük Britaniyalı Anna Baun və Ryan Bartlett isə bürünc medal qazandı. Ümumi yekunda, medal sıralanmasında Belçika və Rusiya Federasiyasının idmançıları 3 qızıl, 3 gümüş medalla 1-ci, 2-ci yeri tutdu.